Bariša Krekić
Bariša Krekić (Dubrovnik, 14. oktobar 1928 – Los Angeles, 12. januar 2021) bio je historičar i bizantolog. Osnovno i srednje obrazovanje završio je u rodnom Dubrovniku. U Beogradu 1951. godine završava studij historije, specijaliziravši se na polju Bizantologije. Doktorsku disertaciju "Dubrovnik i Levant (1280-1460)" odbranio je u Beogradu 1954. godine. Najprije je radio kao asistent u Vizantološkom institutu u Beogradu, a zatim kao profesor Opće historije srednjeg vijeka na Filozofskom fakultetu u Novom Sadu. Postdoktorski studij je slušao na čuvenoj Sorboni u Parizu kod slavnog Brodela. Od 70-ih godina XX stoljeća seli u Sjedinjene Američke Države gdje najprije predaje na Bloomington univerzitetu u Indijani, da bi potom prešao na UCLA u Kaliforniji gdje je danas uposlen u statusu profesora emeritusa. Glavno područje istraživanja Bariše Krekića je Bizantologija i veze Dubrovnika sa Levantom i Mediteranskim svijetom. Historiografiji Bosanskog srednjovjekovlja doprinio je s nekoliko manjih radova uglavnom vezanih za odnose srednjovjekovne Bosne s Dubrovnikom i Venecijom.